บาทเปิด 32.95/96 แนวโน้มอ่อนค่า
เงินบาทเปิด 32.95/96 แนวโน้มอ่อนค่าสวนทางภูมิภาค
29 ต.ค. 2565

เงินบาทเปิด 32.95/96 แนวโน้มอ่อนค่าสวนทางภูมิภาค
นักบริหารเงิน เปิดเผยว่า เงินบาทเปิดตลาด 32.95/96 บาท/ดอลลาร์ จากช่วงเย็นวานนี้ที่ปิดตลาดที่ระดับ 32.97/99 บาท/ดอลลาร์  ทิศทางเงินบาทวันนี้ สืบเนื่องจากเมื่อวานตลาดหุ้นไทยเหวี่ยงค่อนข้างมาก โดยร่วงไปกว่า 130 จุดไปทำ low สุดในรอบหลายเดือนที่ 1,375 จุด และได้รีบาวน์ขึ้นมาปิด 1,478 จุด เหลือลบประมาณ 36 จุด จึงส่งผลให้เงินบาทอ่อนค่าแรง แต่ด้านบนเหนือ 33 บาท/ดอลลาร์ขึ้นไป ยังมีแนวต้านอยู่อีกมาก จากทั้งผู้ส่งออกรอขายดอลลาร์ซึ่งถือเป็นแนวต้านสำคัญ และขึ้นไปไม่ผ่าน
"เงินบาทวิ่งผิดไปจากค่าเงินสกุลอื่นที่ค่อนข้างนิ่ง หนักไปทางทรงๆ รอประชุม FOMC เป็นปัจจัยสำคัญ แต่บาทดีดขึ้นมาก่อนจากปัจจัยข่าวในประเทศ คิดว่าวันนี้มีโอกาสขึ้นไป แต่คงไม่ทะลุ high เดิม" นักบริหารเงิน ระบุ 
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 32.90-33.05 บาท/ดอลลาร์